บลจ.ขายกิมจิต่อไม่เชื่อเกิดสงคราม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — บลจ.ไม่ห่วงเกาหลีตึงเครียด มองไม่เกิดสงคราม “ไทยพาณิชย์” ขายอีก 5,000 ล้านบาท 
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทอยู่ระหว่างเปิดขายกองทุนพันธบัตรรัฐบาลเกาหลีใต้พร้อมกันอีก 2 รุ่น มูลค่ารวม 5,000 ล้านบาท
กองทุนเปิดไทยพาณิชย์ ฟอร์เรน โนท 1Y43 อายุประมาณ 1 ปี มูลค่าโครงการ 2,000 ล้านบาท คาดว่าจะให้ผลตอบแทน 2.10% ต่อปี และกองทุนเปิดไทยพาณิชย์ ฟอร์เรน โนท 10M8 อายุประมาณ 10 เดือน มูลค่าโครงการ 3,000 ล้านบาท ให้ผลตอบแทน 2% ต่อปี โดยเปิดจองขั้นต่ำ 1 หมื่นบาทขึ้นไป ตั้งแต่วันนี้ไปจนถึงวันที่ 7 มิ.ย.นี้ 
บริษัทมองว่า การลงทุนในพันธบัตรเกาหลีใต้ยังน่าสนใจ แม้จะมีสถานการณ์ความตึงเครียดระหว่างรัฐบาลเกาหลีใต้กับเกาหลีเหนือ ซึ่งไม่น่าจะลุกลามถึงขั้นเกิดสงคราม อีกทั้งพันธบัตรรัฐบาลเกาหลีใต้ยังมั่นคงสูงและผลตอบแทนในช่วงนี้ปรับตัวขึ้นจึงน่าสนใจ
นอกจากนี้ บริษัทเสนอขายกองทุนเปิดไทยพาณิชย์พันธบัตรรัฐบาล 6M61 อายุ 6 เดือน มูลค่า 3,000 ล้านบาท เน้นลงทุนในตั๋วเงินคลังที่รัฐบาลค้ำประกันเงินต้นและดอกเบี้ยในสัดส่วน 95% ส่วนที่เหลือลงทุนในเงินฝากประจำของธนาคารไทยพาณิชย์ ซึ่งคาดผลตอบแทน 1.10% ต่อปี หลังหักค่าใช้จ่าย
นายสมชัย บุญนำศิริ กรรมการผู้จัดการ บลจ.กรุงไทย กล่าวว่า ความตึงเครียดที่เกิดขึ้นระหว่างเกาหลีเหนือและเกาหลีใต้ กระทบต่อตลาดในระยะสั้นเท่านั้น บริษัทเปิดขายกองทุนปิดกรุงไทย เอฟไอเอฟ 10 ตั้งแต่วันนี้ถึง 8 มิ.ย. 2553 อายุ 1 ปี 3 เดือน มูลค่โครงการ 700 ล้านบาท ผลตอบแทนประมาณ 2.15% ต่อปี
บลจ.ทหารไทย เปิดขายกองทุนลงทุนในพันธบัตรเกาหลีใต้อีก 3 รุ่น คือ รุ่นที่ 80 อายุกองทุน 11 เดือน ให้ผลตอบแทนหลังหักค่าใช้จ่าย 2.15% ต่อปี รุ่นที่ 81 อายุของกองทุน 1 ปี 9 เดือน ให้ผลตอบแทนหลังหักค่าใช้จ่าย 2.55% ต่อปี โดยทั้งสองรุ่นเปิดขายวันที่ 28 มิ.ย.นี้ และรุ่นที่ 82 อายุของกองทุน 6 เดือน ผลตอบแทนหลังหักค่าใช้จ่ายอยู่ที่ 1.85% ต่อปี เปิดขายครั้งแรกวันที่ 39 มิ.ย.นี้
บลจ.นครหลวงไทย เปิดขายกองทุนพันธบัตรเกาหลีใต้วันที่ 28 มิ.ย.นี้ โดยอายุ 22 เดือน ผลตอบแทน 2.60% ต่อปี และอายุประมาณ 3 เดือน ผลตอบแทน 1.20% ต่อปี